Á hverju ári styrkir Íþróttabandalag Akraness aðildarfélög sín til að stuðla að öflugu íþróttastarfi fyrir börn og unglinga á Akranesi . Í ár nema styrkirnir samtals 15 milljónum króna og verða þeir greiddir út fyrir jól . Helsta ástæða þess að ÍA getur greitt þessa styrki til aðildarfélaga sinna er sú að íþróttabandalagið rekur þrekaðstöðu á Jaðarsbökkum og við Vesturgötu og skilar sá rekstur ágætum hagnaði auk þess að stór hópur afreksiðkenda hefur gjaldfrjálst aðgengi að aðstöðunni . Skilyrði fyrir styrkveitingu er að félag hafi starfað í a.m.k. tvö ár og staðið skil á lögformlegum skyldum sínum t.d. haldið aðalfund , lagt fram ársskýrslu ársreikninga o.s.frv . Úthlutunarreglur taka mið af reglum Akraneskaupstaðar um styrki til barna og unglingastarfs á Akranesi . Styrkir reiknast á eftirfarandi hátt og miðast við tölur frá umliðnu ári : 15% heildarupphæðar skiptist jafnt á milli þeirra sem úthlutað er til 35% Skiptist samkvæmt launagreiðslum til þjálfara og leiðbeinenda barna og unglinga 18 ára og yngri samkvæmt ársuppgjöri 30% Samkvæmt fjölda barna 14 ára og yngri sem greiða þátttökugjald í hverju félagi eða eru staðfestir þátttakendur í starfi þess 20% Samkvæmt fjölda barna 15 – 18 ára i sem greiða þátttökugjald í hverju félagi eða eru staðfestir þátttakendur í starfi þess